**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL ROKIŠKIO RAJONO SAVIVALDYBĖS SMULKAUS IR VIDUTINIO VERSLO PLĖTROS PROGRAMOS NUOSTATŲ PATVIRTINIMO**

2020 m. birželio 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 6 punktu ir 18 straipsnio 1 dalimi, atsižvelgdama į Rokiškio rajono savivaldybės smulkaus ir vidutinio verslo plėtros programos vertinimo komisijos 2020 m. birželio 17 d. posėdžio protokolą Nr. VP-5, Rokiškio rajono savivaldybės taryba n u s p r e n d ž i a:

1. Patvirtinti Rokiškio rajono savivaldybės smulkaus ir vidutinio verslo plėtros programos nuostatus (pridedama).

2. Pripažinti netekusiais galios Rokiškio rajono savivaldybės tarybos 2020 m. sausio 31 d. sprendimą Nr. TS-3 „Dėl Rokiškio rajono savivaldybės smulkaus ir vidutinio verslo plėtros programos nuostatų patvirtinimo“, 2020 m. balandžio 24 d. Rokiškio rajono savivaldybės tarybos sprendimą Nr. TS-110 „Dėl Rokiškio rajono savivaldybės tarybos 2020 m. sausio 31 d. sprendimo Nr. TS-3 „Dėl Rokiškio rajono savivaldybės smulkaus ir vidutinio verslo plėtros programos nuostatų patvirtinimo“ pakeitimo“.

 Sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Agnė Grizevičiūtė

Rokiškio rajono savivaldybės tarybai

**TEIKIAMO SPRENDIMO „DĖL ROKIŠKIO RAJONO SAVIVALDYBĖS SMULKAUS IR VIDUTINIO VERSLO PLĖTROS PROGRAMOS NUOSTATŲ PATVIRTINIMO“**

**AIŠKINAMASIS RAŠTAS**

 **Parengto sprendimo projekto tikslai ir uždaviniai.**

 Šiuo sprendimo projekto tikslas patvirtinti Rokiškio rajono savivaldybės smulkaus ir vidutinio verslo plėtros programos nuostatus.

 **Šiuo metu esantis teisinis reglamentavimas.**

 Lietuvos Respublikos smulkiojo ir vidutinio verslo plėtros įstatymas.

 **Sprendimo projekto esmė.**

 Sprendimo esmė patvirtinti Rokiškio rajono savivaldybės smulkaus ir vidutinio verslo plėtros programos nuostatus (toliau – Nuostatai) ir pripažinti netekusiais galios iki šiol galiojusius nuostatus ir jų pakeitimus. Tarybos sprendimo projekte pateikiami nuostatai, paraiškos forma, sąmatos forma, sutarties projektas, paraiškų vertinimo kriterijai.

 2020 m. sausio 31 d. Rokiškio rajono savivaldybės tarybos sprendimu Nr. TS-3 „Dėl Rokiškio rajono savivaldybės smulkaus ir vidutinio verslo plėtros programos patvirtinimo“ buvo patvirtinti Nuostatai, kurie dalinai keisti Rokiškio rajono savivaldybės tarybos 2020 m. balandžio 24 d. sprendimu Nr. TS-110 „Dėl Rokiškio rajono savivaldybės tarybos 2020 m. sausio 31 d. sprendimo Nr. TS-3 „Dėl Rokiškio rajono savivaldybės smulkaus ir vidutinio verslo plėtros programos nuostatų patvirtinimo“ pakeitimo“.

 Prieš skelbiant kvietimą teikti paraiškas paramai gauti pagal Rokiškio rajono savivaldybės smulkaus ir vidutinio verslo plėtros programą, reikalinga atlikti kelis korekcinio pobūdžio Nuostatų pataisymus, kurie buvo apsvarstyti ir jiems pritarta 2020 m. birželio 17 d. Rokiškio rajono savivaldybės smulkaus ir vidutinio verslo plėtros programos vertinimo komisijos posėdyje (pridedamas nuostatų projekto lyginamasis variantas).

 **Galimos pasekmės, priėmus siūlomą tarybos sprendimo projektą:**

 teigiamos – patvirtinus nuostatus rajono smulkaus ir vidutinio verslo subjektai turės galimybę kreiptis paramos pagal 16 paramos krypčių: naujų darbo vietų kūrimas, palūkanų kompensavimas, naujų įmonių registravimo mokesčio padengimas, internetinių puslapių, vaizdinių ir elektroninių priemonių kūrimas, patalpų, žemės, žemės nuomos mokesčio kompensavimas, įmonių plėtros ar įsikūrimo išlaidų kompensavimas, dalyvavimo parodose, kursuose išlaidų kompensavimas ir kt.;

 neigiamos – nėra.

 **Kokia sprendimo nauda Rokiškio rajono gyventojams.**

 Rajono gyventojai pajus pagerėjusias ar naujai sukurtas Rokiškio rajono verslo įmonių paslaugas, sužinos apie galimą paramą.

 **Finansavimo šaltiniai ir lėšų poreikis:** sprendimui įgyvendinti reikalingos lėšos, kurios numatytos 6 savivaldybės biudžeto programoje „Kaimo plėtros, aplinkos apsaugos ir verslo skatinimo“ smulkiam ir vidutiniam verslui remti.

 **Suderinamumas su Lietuvos Respublikos galiojančiais teisės norminiais aktais.**

 Projektas neprieštarauja galiojantiems teisės aktams.

 **Antikorupcinis vertinimas.** Atliktas antikorupcinis teisės akto projekto vertinimas, parengta pažyma.

Strateginio planavimo, investicijų ir viešųjų pirkimų skyriaus

vyr. specialistė Agnė Grizevičiūtė